
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αρμοδιοτήτων του Αναπληρωτή Υπουργού 

Εξωτερικών Γεωργίου Παπανδρέου . 1 

Καθορισμός αρμοδιοτήτων του Υφυπουργού Εξωτερι¬ 
κών Χρήστου Ροζάκη. 2 

Μεταβίβαση αρμοδιοτήτων του Υφυπουργού Εργασίας 
και Κοινωνικών Ασφαλίσεων, Νικ. Φαρμάκη στο Γ ε¬ 
νικό Γ ραμματέα, στους Γ ενικούς Δ/ντές και στους 
Δ/ντές και Τμηματάρχες της ΓΤ.Κ.Α. του Υπουρ¬ 
γείου Εργασίας και Κοιν. Ασφαλίσεων». 3 


ΥΠΟΥΡΠΚΕΣ Α ΠΟΦΑΣΗΣ & ΕΓΚΡΙΣΒΣ 

Αριθ. Α.Π.: Υ728α (1) 

Καθορισμός αρμοδιοτήτων του Αναπληρωτή Υπουργού 
Εξωτερικών Γεωργίου Παπανδρέου. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Του άρθρου 81 παρ. 1 του Συντάγματος. 

2. Των άρθρων 16 παρ. 3,20 παρ. 3 και 22 παρ. 3 του Ν. 
1558/1985 «Κυβέρνηση και Κυβερνητικά Όργανα» (Α. 
137). 

3. Του Ν. 1104/1980 «περί εκπροσωπήσεως της Ελλά¬ 
δος στις Ευρωπαϊκές Κοινότητες, ιδρύσεως διπλωματικών 
και προξενικών Αρχών και ρυθμίσεις άλλων συναφών θε¬ 
μάτων» (Α. 298). 

4. Του άρθρου 87 του Ν. 1892/1990 «Για εκσυγχρονι¬ 
σμό και την ανάπτυξη και άλλες διατάξεις (Α. 101). 

5. Του Ν. 2077/1992 «Κύρωση της συνθήκης για την 
Ευρωπαϊκή Ένωση και των σχετικών πρωτοκόλλων και δη¬ 
λώσεων που περιλαμβάνονται στην τελική πράξη» (Α. 
136). 

6. Του Ν. 419/1976 «περί Οργανισμού Εξωτερικών» (Α. 
221 ). 

7. Του Π.Δ. 11/1992 «Αρμοδιότητες και διάρθροαση την 
Κεντρικής Υπηρεσίας του Υπουργείου Εξωτερικών» (Α’ 
3). 

8. Του Π.Δ. 155/1993 «Μεταφορά Γενικής Γραμμα¬ 


τείας Αποδήμου Ελληνισμού από το Υπουργείο Πολιτι¬ 
σμού στο Υπουργείο Εξωτερικών (Α. 112). 

9. Την 594/1993 απόφαση του Πρωθυπουργού (Σύ¬ 
σταση θέσε&)ς Αναπληρωτή Υπουργού στο ΥΠΕΞ (Α. 
826). 

10. Του Π.Δ. 377/1996 «Διορισμός Υπουργών, Αναπλη¬ 
ρωτή Υπουργού και Υφυπουργών (Α. 244). 

11. Του άρθρου 27 του Ν. 2081/1992 (Α. 154). 

12. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

1. Στην αρμοδιότητα του Αναπληρωτή Υπουργού Εξω¬ 
τερικών Γεωργίου Α. Παπανδρέου ανήκουν: 

α) Όλα τα θέματα που αναφέρονται στις σχέσεις της 
Ελλάδος με την Ευρωπαϊκή Ένωση και ειδικότερα τα θέ¬ 
ματα αρμοδιότητας της Γ Γ ενικής Διεύθυνσης Κοινοτικών 
Υποθέσεων και Ευρωπαϊκής Ενοποίησης, όέματα Δυτικο¬ 
ευρωπαϊκής Ένωσης (Δ.Ε.Ε.), Συμβουλίου της Ευρώπης 
καθώς και θέματα Οργανισμού Ασφάλειας και Συνεργα¬ 
σίας στην Ευρώπη (ΟΑΣΕ). 

β) Τα θέματα που καλύπτονται υπό τον τίτλο VI «Διατά¬ 
ξεις σχετικά με την συνεργασία στον τομέα Δικαιοσύνης 
και Εσωτερικών Υποθέσεων» της Συνθήκης για την Ευρω¬ 
παϊκή Ένωση (ν. 2077/1992) καθώς και τα θέματα που 
αφορούν στους τομείς που καλύπτονται από την Συμφω¬ 
νία δΟΗΕΝΟΕΝ. 

γ) Οι διμερείς σχέσεις με χώρες - μέλη της Ευρωπαϊκής 
Ένοασης. 

(Τμήμα I της Α1 Διεύθυνσης Διμερών Σχέσεων, α', 7 
παρ. 2 στοιχ. γ I Π.Δ. 11/92). 

δ) Τα θέματα που εμπίπτουν στις αρμοδιότητες της Α8 
Διεύθυνσης Ευρωπαϊκής Πολιτικής Συνεργασίας. 

ε) Τα θέματα αρμοδιότητας Δ1 Διεύθυνσης Μορφωτι¬ 
κών Υποθέσεων, Δ2 Διεύθυνσης Εκκλησιαστικών Υποθέ¬ 
σεων, Δ3 Διεύθυνσης Διοικητικών και Δικαστικών Υποθέ¬ 
σεων. 

στ) Τα θέματα αρμοδιότητας Δ4 Διεύθυνσης Αποδήμου 
Ελληνισμού, της Γενικής Γραμματείας Αποδήμου Ελληνι¬ 
σμού, όλα τα θέματα που αφορούν στον απόδημο ελληνι¬ 
σμό και τους Έλληνες που βρίσκονται στο εξωτερικό κα¬ 
θώς και στην τήρηση αρχείων ελληνισμού του εξωτερι¬ 
κού. 

ζ) Τα θέματα των εθνικών και λοιπών στην αλλοδαπή 

υπέρ του δημοοίου ή κοινοίχρελών οκοπών κληροδοτημά¬ 
των, δωρεών και εισφορών. 

η) Η εποπτεία επί του Ιδρύματος Ελληνισμού Πολιτι¬ 
σμού και επί του Ιδρύματος Υποδοχής και Αποκατάστασης 
Αποδήμων και Παλιννοστούντων Ομογενών Ελλήνων. 

θ) Το υπό ίδρυση Γραφείο Ολυμπιάδας και διεθνών 
Αθλητικών Σχέσεων. 

ι) Οι μη κυβερνητικές οργανώσεις. 

κ) Η μέριμνα για την προετοιμασία και την διεξαγωγή 
διαπραγματεύσεων με σκοπό την κατάρτιση διεθνών συμ¬ 
βάσεων και προγραμμάτων, στο πλαίσιο των καθ’ ύλην αρ¬ 
μοδιοτήτων του, καθώς και η επίβλεψη για την τήρηση των 
όρων τους. 

2. Ο Αναπληρωτής Υπουργός εξωτερικών είναι αρμό¬ 
διος για τα ακόλουθα θέματα κατάστασης προσωπικού: 

α) Υπογραφής των αποφάσεων υπηρεσιακής μετακίνη¬ 
σης του προσωπικού του Γραφείου του, της Γενικής Διεύ¬ 
θυνσης Ευρωπαϊκών Κοινοτήτων, καθώς και του προσωπι¬ 
κού της Μόνιμης Αντιπροσωπείας της Ελλάδος στην Ευ¬ 
ρωπαϊκή Ένωση. 

β) Συνυπογραφής με τους κατά περίπτωση αρμόδιους 
Υπουργούς των αποφάσεων τοποθέτησης προσωπικού 
άλλων Υπουργείων στην Μόνιμη Αντιπροσωπεία στην Ευ¬ 
ρωπαϊκή Ένωση. 

γ) Συνυπογραφής με τους κατά περίπτωση αρμόδιους 
Υπουργούς των αποφάσεων για την απόσπαση και διά¬ 
θεση προσωπικού του ευρύτερου δημόσιου τομέα που εκ- 
δίδονται με μέριμνα της Ε1 Διεύθυνσης Προσωπικού με 
σκοπό την στελέχωση των Υπηρεσιών του Υπουργείου 
Εξωτερικών στην Ευρωπαϊκή Ένωοτ]. 

3. Στις παραπάνω αρμοδιότητες του Αναπληρωτή 
Υπουργού Εξωτερικών περιλαμβάνονται οι κοινοβουλευτι¬ 
κές αρμοδιότητες, η νομοθετική πρωτοβουλία μετά από 
συνεννόηση με τον Υπουργό Εξωτερικών, η πρόταση για 
την έκδοση και η υπογραφή ατομικών και κανονιστικών 
διαταγμάτων, η έκδοση αποφάσεων ατομικού και κανονι¬ 
στικού χαρακτήρα, καθώς και η συνυπογραφή ατομικών ή 
κανονιστικών διαταγμάτων ή αποφάσεων με άλλους 
Υπουργούς ή Υφυπουργούς εφ’ όσον πρόκειται για θέ¬ 
ματα που υπάγονται στον τομέα των καθ’ ύλην αρμοδιοτή¬ 
των του. 

4. Από τις παραπάνω αρμοδιότητες του Αναπληρωτή 
Υπουργού Εξωτερικών οι αναφερόμενες στις παραγρά¬ 
φους 15 και 3 ασκούνται παράλληλα και από τον Υπουργό 
Εξωτερικών. 

5. Ο Αναπληρωτής Υπουργός αναπληρώνει τον 
Υπουργό Εξωτερικών στην άσκηση των καθηκόντων του, 
σε περίπτοοση που ο τελευταίος απουσιάζει ή κωλύεται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Οκτωβρίου 1996 

ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 


Αριθ. 010/49/ΑΣ 111 (2) 

Καθορισμός αρμοδιοτήτων του Υφυπουργού Εξωτερικών 
Χρήστου Ροζάκη. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη τις διατάξεις: 

1. Των άρθρων 81 και 83 παρ. 2 του Συντάγματος. 

2. Των άρθρων 16 παρ. 5 και 22 παρ. 3 του Ν. 1558/ 
1985 «Κυβέρνηση και Κυβερνητικά Όργανα>> (Α* 137). 

3. Του Ν. 419/1976 «περί οργανισμού του Υπουργείου 
Εξωτερικών» (Α' 221). 

4. Του Π.Δ. 11/1992 «Αρμοδιότητες και διάρθρωση της 
Κεντρικής Υπηρεσίας του Υπουργείου Εξωτερικών» (Α’ 
3). 

5. Της υπ’ αριθμ. 441/1996 απόφασης του Υπουργού 
Εξωτερικών περί ιδρύσεως γνωμοδοτικού και εισηγητικού 
Επιστημονικού Συμβουλίου για νομικά ερωτήματα στο 
ΥΠΕΞ. 

6. Του Ν. 2432/1996 «Σύσταση Επιτροπής για την σύ¬ 
νταξη νέου Οργανισμού του Υπουργείου Εξωτερικών κ.α. 
διατάξεις» (Α. 180). 

7. Των αποφάσεων του Πρωθυπουργού Υ. 206/1992 
(Β. 257) και 594/1993 (Β. 826). 

8. Του Π.Δ. 377/1996 «Διορισμός Υπουργών, Αναπλη¬ 
ρωτή Υπουργού και Υφυπουργών» (Α. 244). 

9. Του άρθρου 27 του Ν. 2081 /1992 (Α’ 154) και το γε¬ 
γονός ότι από τις διατάξεις της παρούσας απόφασης δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Στην αρμοδιότητα του Υφυπουργού Εξωτερικών Χρή¬ 
στου Ροζάκη ανήκουν: 

α) Η μελέτη και επιστημονική τεκμηρίωση της σχεδιαζό¬ 
μενης εξωτερικής πολιτικής σε συνεργασία με την Υπηρε¬ 
σία Σχεδιασμού Πολιτικής, καθώς και με το Επιστημονικό 
Συμβούλιο, την Ειδική Νομική Υπηρεσία (ΕΝΥ) και την Ει¬ 
δική Νομική Υπηρεσία Ευρωπαϊκών Κοινοτήτων (ΕΝΥΕΚ), 
τα οποία υπάγονται επίσης στην αρμοδιότητά του. 

β) Η αναδιάρθρωση και οργάνωση του ΥΠΕΞ στο πλαίσιο 
κατάρτισης του νέου Οργανισμού, σύμφωνα με το άρθρο 1 
του νόμου 2432/1996. 

γ) Η εποπτεία επί του Ελληνικού Κέντρου Ευρωπαϊκών 
Μελετών (Ε.ΚΈ.Μ.) καθώς και επί τους Ιδρύματος Απο- 
καταστάσεως Ομογενών εξ Αλβανίας. 

δ) Η υπογραφή των αποφάσεων υπηρεσιακής μετακίνη¬ 
σης του προσωπικού του Γραφείου του. 

2. Στις παραπάνω αρμοδιότητες του Υφυπουργού περι¬ 
λαμβάνονται οι κοινοβουλευτικές αρμοδιότητες, η νομο¬ 
θετική πρωτοβουλία μετά από συνεννόηση με τον 
Υπουργό Εξωτερικών, η πρόταση για την έκδοση κανονι¬ 
στικών και ατομικών διαταγμάτων, η έκδοση αποφάσεων 
ατομικού και κανονιστικού χαρακτήρα Πράξεων και εγκυ¬ 
κλίων, η συνυπογραφή ατομικών ή κανονιστικών διαταγ¬ 
μάτων και αποφάσεων με άλλους Υπουργούς ή Υφυπουρ¬ 
γούς. 

3. Από τις παραπάνω αρμοδιότητες του Υφυπουργού οι 
αναφερόμενες στις παρ. 1 γ και 2 ασκούνται παράλληλα με 
τον Υπουργό Εξωτερικών. 

Η απόφαση αυτή να δημοσιευθεΐ στην Εφημερίδα της 
Κυβερνήσεο}ς. 

Αθήνα, 7 Οκτωβρίου 1996 

ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

ο ΥΠΟΥΡΓΟΣ ΕΗΩΤΕΡΙΚΩΝ 

ΘΕΟΔΩΡΟΣ ΠΑΓΚΑΛΟΣ 
-♦- 

Αρίθ. οικ. 865 (3) 

Μεταβίβαση αρμοδιοτήτων του Υφυπουργού Εργασίας 
και Κοινωνικών Ασφαλίσεων, Νικ. Φαρμάκη στο Γενικό 
Γραμματέα, στους Γενικούς Δ/ντές και στους Δ/ντές 
και Τμηματάρχες της Γ.Γ,Κ.Α. του Υπουργείου Εργα¬ 
σίας και Κοιν. Ασφαλίσεων». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29 του Ν. 1558/85 «Κυβέρ¬ 
νηση και Κυβερνητικά Όργανα». 

2. Το Π.Δ/γμα 213/92 «Οργανισμός της Γεν. Γραμ. 
Κοιν. Ασφαλίσεων» (102/Α). 

3. Τις διατάξεις του Π.Δ/τος 372/95 «Μεταφορά της 
Γεν. Γραμ. Κοιν, Ασφαλίσεων από το Υπουργείο Υγείας, 
Πρόν. & Κοιν. Ασφαλίσεων στο Υπουργείο Εργασίας» 
(201/Α). 

4. Τις διατάξεις του άρθρου 27 του Ν. 2081 /92 (154/Α) 
με το οποίο προστέθηκε το άρθρο 29Α του Ν. 1558/85 
και το γεγονός ότι, από την παρούσα απόφαση δεν προκα- 
λείται δαπάνη σε βάρος του Κρατικού Προϋπολογισμού. 

5. Την 80078/4,10.96 κοινή απόφαση του Πρωθυπουρ¬ 
γού και του Υπουργού Εργασίας και Κοιν. Ασφαλίσεων 
«Ανάθεση αρμοδιοτήτων στους Υφυπουργούς Εργασίας 
και Κοιν. Ασφαλίσεων» (924/Β). 

6. Το Π.Δ/γμα 352/90 (145/Α) «Σύσταση Γενικών Δ/ 
νσεων κλπ». 

7. Την Γ1/2186/90 (761/Β) κοινή απόφαση των Υπουρ¬ 
γών Προεδρίας της Κυβέρνησης & Υγείας, Πρόνοιας & 
Κοιν. Ασφαλίσεων «Εξαίρεση διοικητικών πράξεων και εγ¬ 
γράφων από τον περιορισμό των τριών υπογραφών». 

8. Την ανάγκη εύρυθμης και αποδοτικής λειτουργίας 
των Υπηρεσιών της Γεν. Γραμματείας Κοιν, Ασφαλίσεων 
και της ταχείας διεκπεραίωσης των θεμάτων που της 
έχουν ανατεθεί, αποφασίζουμε: 

Αρθρο 1 

Στο Γενικό Γραμματέα της Γεν. Γραμ. Κοιν. Ασφαλί¬ 
σεων μεταβιβάζουμε τις αρμοδιότητες, της: 

1. Δ/νσης Εκπαίδευσης και 

2. Των Τμημάτων: 

α) Ασφάλισης ειδικών κατηγοριών της Δ/νσης Αγροτών 
και Ανασφάλιστων Ομάδων, 
β) Τεχνικού της Δ/νσης Επιθεώρησης 
γ) Εσόδων και περιουσίας της Δ/νσης Οικονομικού, 
δ) Προμηθειών της Δ/νσης Οικονομικού, όπως αυτά 
ορίζονται από το 213/92 Π.Δ/γμα. 


Άρθρο 2 

Στο Γενικό Γ ραμματέα της Γ ενικής Γ ραμματείας Κοιν. 
Ασφαλίσεων, μεταβιβάζονται οι αρμοδιότητες, οι οποίες 
αναφέρονται στις: 

1. Διοικητικές πράξεις και έγγραφα που αφορούν με 
οποιοδήποτε τρόπο, θέματα προσωπικού της Γ.Γ.Κ.Α. 
των υπηρεσιών και των φορέων αρμοδιότητάς της, εκτός 
των Γενικών Διευθύνσεων, καθώς και των θεμάτων πει¬ 
θαρχικής δικαιοδοσίας. 

Στις αρμοδιότητες αυτές, περιλαμβάνονται ιδίως, όσες 
αναφέρονται: 

α) Στη διαδικασία διορισμού, του με οποιαδήποτε σχέση 
προσωπικού, της Γεν. Γραμ. Κοιν. Ασφαλίσεων, των υπα- 
γομένων σ’ αυτήν αποκεντρωμένων υπηρεσιών, καθώς 
και όλων των με οποιαδήποτε μορφή λειτουργούντων φο¬ 
ρέων Κοινωνικής Ασφάλισης, για το προσωπικό των 
οποίων υφίσταται κατά τον Οργανισμό της Γ ραμματείας 
τέτοια αρμοδιότητα (προκήρυξη διαγωνισμού- διορισμός, 
ανάληψη) στη βαθμολογική-μισθολογική κατάσταση και 
εξέλιξή του και στη λύση της υπαλληλικής σχέσης. 

β) Στις κάθε φύσης μετακινήσεις του προσωπικού αυ¬ 
τού (τοποθετήσεις, μεταθέσεις, αποσπάσεις μετατάξεις 
εντός και εκτός Υπουργείου, αποστολές στο εξωτερικό 
και εσωτερικό, απλές μετακινήσεις εντός του Υπουρ¬ 
γείου, κλπ). 

γ) Σε θέση υπαλλήλων σε κατάσταση αργίας ή διαθεσι¬ 
μότητας, κλπ. 

δ) Στη χορήγηση των κάθε είδους αδειών με ή χωρίς 
αποδοχές. 

2. Προτάσεις προς το Υπουργείο Εσωτερικών, Δημό¬ 
σιας Διοίκησης και Αποκέντρωσης για την έγκριση αγοράς 
αυτοκινήτων από τους ασφαλιστικούς οργανισμούς. 

3. Μετακινήσεις εκτός έδρας υπαλλήλων της Γ .Γ .Κ.Α. 
και των Ασφαλιστικών Οργανισμών, για εκτέλεση υπηρε¬ 
σίας, καθώς και τις αποφάσεις καταβολής των εξόδων κι- 
νήσεώς τους. 

4. Προτάσεις για έγκριση υπερωριακής εργασίας για 
προσωπικό ιδιωτικού δικαίου στο Υπουργείο Εργασίας & 
Κοιν. Ασφαλίσεων (απασχόλησης κατά τις Κυριακές και 
εξαιρέσιμες). Προτάσεις για έγκριση υπερωριών στην Επι¬ 
τροπή Τιμών και Εισοδημάτων για το μόνιμο προσωπικό 
της Γ.Γ.Κ.Α. και των ασφαλιστικών οργανισμών. 

5. Προτάσεις προμήθειας μηχανογραφικού εξοπλισμού, 
ανάθεση μηχανογραφικών εργασιών - ένταξης σε εθνικά 
και ευρωπαϊκά προγράμματα, εργασίες, συντήρησης και 
υποστήριξης του μηχανογραφικού εξοπλισμού της 
Γ.Γ.Κ.Α. του ΚΗΥΚΥ και των ασφαλιστικών οργανισμών. 

6. Τις πράξεις έγκρισης προμηθειών, δαπανών εκτέλε¬ 
σης εργασιών, ανάληψης και έγκρισης δαπανών. 

7. Την παροχή έγκρισης για προμήθεια μηχανολογικού 

εξοπλισμού. 

8. Την ανάληψη και διάθεση πιστώσεων, αναγνώριση 
δαπανών, έκδοση και παράταση χρηματικών ενταλμάτων 
ποσού από πέντε εκατ. (5.000.000) δρχ. και άνω, που 
ανάγονται στην εκτέλεση του τακτικού προϋπολογι¬ 
σμού. 

9. Αποφάσεις που αφορούν εγκρίσεις δαπανών για κα¬ 
τασκηνώσεις ποσού μέχρι 20 εκατ. δρχ. 

10. Αποφάσεις έγκρισης αγοράς μηχανογραφικού εξο- 

πλισμού από τη Γ.Γ.Κ,Α, στους ασφαλιστικούς οργανι¬ 
σμούς και το ΚΗΥΚΥ με πρόχειρο διαγωνισμό. 

11. Την προκήρυξη πρόχειρων ανοικτών ή κλειστών δια¬ 
γωνισμών αποφάσεις κατακύρωοης αποτελεσμάτων κα¬ 
θώς και κάθε σχετική με το θέμα απόφαση, ποσού δρχ. 
μέχρι 20 εκατ. 

12. Έγκριση χορήγησης δανείων, εφόσον υπάρχει 
έγκριση της Επιτροπής νομισματικών και πιστωτικών θε¬ 
μάτων. 

13. Τον ορισμό αντιπροσώπων ή υπαλλήλων για εκπρο¬ 
σώπηση σε συνέδρια, διοικητικά δικαστήρια, συμμετοχή 
σε σεμινάρια, εκπαιδευτικά προγράμματα και άλλες συνα¬ 
ντήσεις στο εσωτερικό και εξωτερικό, καθώςκαι έγκριση 
των δαπανών, 

14. Έγγραφα προς τις υπηρεσίες των Ευρωπαϊκών Κοι¬ 
νοτήτων, αρμόδιες υπηρεσίες του Υπουργείου Εξωτερι¬ 
κών ή άλλων Υπουργείων σχετικά με τις θέσεις της 
Γ.Γ.Κ.Α. 

15. Εντολές διενέργειας τακτικών ή εκτάκτων διαχειρι¬ 
στικών ελέγχων, εποπτείας διοικητικών ερευνών ή ανα¬ 
κρίσεων που υποβάλλονται για θέματα που αφορούν τους 
φορείς κοινωνικής ασφάλισης, το Κ.Η.Υ.ΚΎ. καθώς και 
καταγγελίες για πειθαρχικά παραπτώματα υπαλλήλων της 
Γ,Γ.Κ.Α. 

16. Τη διαβίβαση πορισμάτων διαχειριστικών ελέγχων 
και διοικητικών ερευνών στους Ασφαλιστικούς Οργανι¬ 
σμούς και στις διοικητικές και δικαστικές αρχές. 

17. Γενικές εγκυκλίους και οδηγίες με τις οποίες παρέ¬ 
χονται ερμηνευτικές πληροφορίες και οδηγίες στα πλαί¬ 
σια της ακολουθούμενης πρακτικής και νομολογίας. 

18. Έγγραφα αρμοδιότητας προϊσταμένου Δ/νσης, αν 
στη σύνταξή τους συμπράττουν περισσότερες Δ/νσεις της 
Γεν. Γραμ. Κοιν. Ασφαλίσεων. 

19. Την έγκριση των προυπολογισμών-ισολογισμών του 
Λ.Β.Κ.Α. και Λ.Α.Φ.Κ.Α. 

20. Την τροποποίηση του προϋπολογισμού του 
Λ.Β.Κ.Α. και Λ.Α.Φ.Κ.Α. 

*Αρθρο 3 

Μεταβιβάζουμε στους Γενικούς Δ/ντές της Γενικής 
Γραμματείας Κοιν. Ασφαλίσεων, το δικαίωμα να υπογρά¬ 
φουν τα παρακάτω θέματα στον τομέα αρμοδιότητάς 
τους. 

Α. Γενικά θέματα: 

1) Την έκδοση ερμηνευτικών εγκυκλίων για την εφαρ¬ 
μογή της κείμενης νομοθεσίας. 

2) Τις απαντήσεις σε αιτήματα επανεξέτασης ή αναφο¬ 
ρές παραπόνων ή καταγγελίες πολιτών κατά πράξεων ή 
παραλείψεων υπηρεσιακών οργάνων της Γ.Γ.Κ.Α. 

3) Τις απαντήσεις σε ερωτήματα ν.π.δ.δ. υπηρεσιών ή 
πολιτών, εφόσον δεν έχουν λυθεί από τη νομολογία. 

4) Τις απαντήσεις-αντικρούσεις σε προσφυγές ενώπιον 
των δικαστηρίων. 

5) Τις απαντήσεις σε αιτήματα πολιτών, σωματείων κλπ. 
αρμοδιότητας περισσοτέρων διευθύνσεων που αφορούν 
τον τομέα ευθύνης τους. 

6) Υπογραφή ερωτημάτων στη Νομική Υπηρεσία της 
Γ.Γ.Κ.Α. 


Β. Ο Γενικός Δ/ντής Διοικητικής Υποστήριξης, πέραν 
από τις αρμοδιότητες της παρ. 1 έχει ειδικότερα δικαίωμα 
υπογραφής και στα παρακάτω θέματα: 

1) Τον καταλογισμό στους υπολόγους διαχείρισης κάθε 
υλικού και μηχανικού εξοπλισμού. 

2) Την κύρωση πινάκων προακτέων. 

3) Τις πειθαρχικές αποφάσεις και πράξεις πειθαρχικής 
διαδικασίας εφόσον επιλαμβάνεται ο)ς πειθαρχικός προϊ¬ 
στάμενος, σύμφωνα με τις διατάξεις του Π.Δ/τος 611 /77. 

4) Την κύρωση πινάκων επιτυχίας που καταρτίσθηκαν 
με τη διαδικασία επιλογής και εκδίκαση ενστάσεων κατά 
των πινάκων αυτών. 

5) Συστάσεις προς τους ασφαλιστικούς Οργανισμούς 
για τη συμμόρφωσή τους προς τις παρατηρήσεις και υπο¬ 
δείξεις των επιθεωρητών και λοιπών ελεγκτικών οργά¬ 
νων. 

6) Ανάληψη, διάθεση πιστώσεων και αναγνώριση δαπα¬ 
νών Εθνικής Αντίστασης. 

7) Τη διάθεση χρήσης μηχανημάτων, εργαλείων και υλι¬ 
κών στις υπηρεσίες της Γ.Γ.Κ.Α., στους Οργανισμούς Κοι¬ 
νωνικής Ασφάλισης και στο ΚΗΥΚΥ. 

8) Την ανάληψη και διάθεση πιστώσεων, αναγνώριση 
δαπανών, έκδοση και παράταση χρηματικών ενταλμάτων 
ποσού από 2 εκατ. δρχ. μέχρι 5 εκατ. δρχ. 

9) Αποφάσεις έγκρισης αγοράς μηχανογραφικού εξο¬ 
πλισμού από τους Ασφαλιστικούς Οργανισμούς μέχρι του 
ποσού που ισχύει κάθε φορά για την προμήθεια ειδών με 
πρόχειρο διαγωνισμό. 

10) Συγκρότηση - ορισμός μελών Επιτροπών προμη¬ 
θειών και παραλαβών της Γ.Γ.Κ.Α. 

Άρθρο 4 

Μεταβιβάζουμε στους Δ/ντές της Γ.Γ.Κ.Α. το δικαίωμα 
να υπογράφουν τα παρακάτω θέματα: 

1) Κατανομή του προσωπικού στα τμήματα της διεύθυν¬ 
σης που προΤστανται, εκτός των προϊσταμένων τμημάτων 
και γραφείων. 

2) Τον ορισμό υπαλλήλων με οποιαδήποτε σχέση εργα¬ 
σίας για παρακολούθηση, χωρίς εκπαιδευτική άδεια, συ¬ 
νεδρίων, σεμιναρίων και εκπαιδευτικών προγραμμάτων 
στο εσωτερικό. 

3) Παροχή οδηγιών για την εφαρμογή της νομοθεσίας 
του αντικειμένου τους. 

4) Έκδοση εγκυκλίων σε θέματα της αρμοδιότητάς 
τους. 

5) Παροχή πληροφοριών σε αιτήσεις ακύρωσης ή προ¬ 
σφυγής στο Συμβούλιο της Επικράτειας ή στα αρμόδια 
Διοικητικά Δικαστήρια. 

6) Παροχή πληροφοριών στη Νομική Υπηρεσία σε αγω¬ 
γές ή αιτήσεις αναγνώρισης απαιτήσεων κατά του δημο¬ 
σίου ή συμβιβασμού με αυτό. 

7) Υπογραφή εγγράφων και πράξεων που εκδίδονται σε 

εκτέλεση υπουργικών αποφάσεων. 

8) Απαντήσεις σε αιτήματα πολιτών και οργανώσεων επί 

θεμάτων που έχει απαντήσει ή έχει λάβει θέση ο Υπουρ- 
γός. 

9) Χορήγηση κανονικών αδειών στους υπαλλήλους της 
Δ/νσης. 

10) Πράξεις για θέσεις εγγράφων στο αρχείο για θέματα 
αρμοδιότητας περισσοτέρων τμημάτων, καθώς και 

έγκριση για χορήγηση αντιγράφων των εγγράφων αυτών, 
συμπεριλαμβανομένης και της έγκρισης και γνύχιτοποιή- 
σησης διοικητικών εγγράφων κατά το άρθρο 16 του Ν. 
1599/86. 

11) Έγκριση χορήγησης αντιγράφων πρωτοτύπων εγ¬ 
γράφων με διαβάθμιση «άκρως απόρρητα». 

12) Υπογραφής εγγράφων που αναφέρονται γενικα’ σε 
θέματα τρέχουσας υπηρεσιακής φύσης ή στην εκτέλεση 
δικαστικής απόφασης, ή σε θέματα που έχει γνωμοδοτή- 
σει το αρμόδιο συλλογικό όργανο, εκτός των περιπτώσεων 
ειδικής εξουσιοδότησης άλλου οργάνου με την παρούσα 
απόφαση. 

13) Πρόταση έκδοσης εντολών προς υπαλλήλους των 
Δ/νσεών τους για εκτέλεση υπηρεσίας εκτός έδρας. 

14) Παραπομπή θεμάτων σε άλλες δημόσιες αρχές ή 
υπηρεσίες για γνωμοδότηση ή μελέτη. 

15) Απαντήσεις σε ερωτήματα υπηρεσιών και Οργανι¬ 
σμών Κοινωνικής Ασφάλισης σχετικά με την εφαρμογή 
της νομοθεσίας τους. 

16) Απαντήσεις σε αιτήματα ασφαλισμένων ή συνδικα¬ 
λιστικών οργανώσεων μέχρι β’ βαθμού για μείωση των 
προϋποθέσεων χορήγησης παροχών, ή σε αιτήσεις πολι¬ 
τών για χορήγηση παροχών χωρίς προϋποθέσεις, ή με ειδι¬ 
κές προϋποθέσεις έξω από τα πλαίσια των κυβερνητικών 
εξαγγελιών. 

17) Παραπομπή στο Συμβούλιο Κοινωνικής Ασφάλισης 
αιτήσεων ή προτάσεων των ασφαλιστικών οργανισμών για 
τροποποίηση της νομοθεσίας τους, καθώς και αιτήσεων 

για επίλυση αμφισβητήσεων. 

18) Πληροφορίες σε αρμόδιες υπηρεσίες του δημοσίου 
ή ιδιωτικού τομέα στο εσωτερικό ή το εξωτερικό για θέ¬ 
ματα σχετικά με αντικείμενο της διεύθυνσης. 

Άρθρο 5 

Ειδικότερα πέραν των αναφερομένων στο προηγού¬ 
μενο άρθρο, μεταβιβάζουμε το δικαίωμα να υπογράφουν 

οι παρακάτω Δ/ντές, ως εξής: 

Α. Ο Δ/ντής της Δ/νσης Διακρατικής Κοινωνικής Ασφά¬ 
λισης: 

Έγκριση για την εξαίρεση από την εφαρμογή της Ελλη¬ 
νικής κοινωνικοασφαλιστικής νομοθεσίας των αλλοδαπών 
και Ελλήνων που ζητούν τη διατήρηση υπαγωγής τους στο 
ασφαλιστικό σύστημα άλλου κράτους. 

Β. Ο Δ/ντής της Δ/νσης Οικονομικού: 

1) Την ανάληψη και διάθεση πιστώσεων, αναγνώριση 
δαπανών, έκδοση και παράταση χρηματικών ενταλμάτων 
ποσού δρχ. από 1 εκατ. δρχ. μέχρι 2 εκατ. δρχ. σε εκτέ¬ 
λεση του τακτικού προϋπολογισμού. 

2) Την έγκριση και αναγνώριση δαπάνης, ανεξαρτήτως 
ποσού σε εκτέλεση δικαστικής απόφασης ή δαπάνης πο¬ 
σού που νόμιμα έχει εκκαθαριστεί. 

3) Την εντολή πληρωμής μισθών και άλλων αποδοχών 
των υπαλλήλων της Γ.Γ.Κ.Α. με καταστάσεις ή εντάλ¬ 
ματα. 

4) Πρόταση στο Υπουργείο Οικονομικών για έγκριση πί- 
στοοσης για διορισμούς, προαγωγές, μεταθέσεις, μετατά¬ 
ξεις και λοιπές μεταβολές του προσωπικού. 

5) Μίσθωση μεταφορικών μέσων δημόσιας χρήσης. 

6) Εντολή επισκευής μηχανημάτων και επίπλων της 
Γ.Γ.Κ.Α. μέχρι του ποσού που ισχύει κάθε φορά για προ¬ 


μήθεια ειδών χωρίς δημόσιο διαγωνισμό. 

7) Έκδοση χρηματικών ενταλμάτων σε βάρος του 

Λ.Β.Κ.Α. 

8) Έγκριση παγίων προκαταβολών. 

Γ. Ο Δ/ντής της Δ/νσης Διοικητικής Οργάντοσης: 

Έγγραφα προς Υπουργεία, νομικά πρόσωπα, συνδέ¬ 
σμους, επιμελητήρια και συνδικαλιστικές οργανώσεις 
προς υπόδειξη εκπροσώπων για τη συγκρότηση των Διοι¬ 
κητικών Συμβουλίων και Επιτροπών των Ασφαλιστικών 
Οργανισμών. 

Δ. Ο Δ/ντής της Δ/νσης Διοίκησης: 

1) Έγκριση του ετήσιου προγράμματος κανονικής 

άδειας των υπαλλήλων της Γ.Γ. Κ.Α. 

2) Ερωτήματα προς το Υπηρεσιακό Συμβούλιο για θέ¬ 
ματα υπηρεσιακής κατάστασης των υπαλλήλων της 
Γ.Γ.Κ.Α. και των ασφαλιστικών οργανισμών. 

3) Πράξεις λύσης της υπαλληλικής σχέσης λόγω αποδο¬ 
χής παραίτησης και λόγω απόλυσης για τις περιπτώσεις 
του άρθρου 257 του Υπαλληλικού Κώδικα (Π.Δ. 611/77) 
εκτός των στοιχείων στ' και ζ' περιπτώσεων. 

4) Χορήγηση άδειας για άσκηση ιδιωτικού έργου με 

αμοιβή. 

5) Έγκριση πράξεων υπηρεσιακής κατάστασης (τοπο¬ 
θέτηση, μετακίνηση, μετάθεση, απόσπαση, μετάταξη) 
των υπαλλήλων της Γ.Γ.Κ.Α, μέχρι και το βαθμό του Γραμ- 
ματέα Α\ 

6) Χορήγηση αναρρωτικών αδειών σε υπαλλήλους από 
βαθμό Εισηγητή Β’ μέχρι και Γεν. Δ/ντή. 

7) Πράξεις διορισμού ή πρόσληψης όλων των υπαλλή¬ 
λων. 

8) Λύση της σύμβασης εργασίας του προσωπικού με 
σχέση εργασίας ιδιωτικού δικαίου, εκτός από την περί¬ 
πτωση λύσης της σχέσης λόγω ορίου ηλικίας. 

9) Τα έγγραφα που απευθύνονται στα δικαστήρια και 
αναφέρονται σε ένδικα μέσα που έχουν ασκηθεί κατά 
πράξεων ή πραλείψεων της διοίκησης. 

10) Προκήρυξη πλήρωσης θέσεων της Γ.Γ.Κ.Α. και των 

ασφαλιστικών οργανισμών. 

11) Πράξεις για τη θέση υπαλλήλων σε αργία ή διαθεσι¬ 
μότητα. 

12) Έγκριση πράξεων διορισμού υπηρεσιακής κατάστασης, 
απόλυσης ή επαναφοράς με τις διατάξεις του άρθρου 12 του 
Ν. 1232/82 τοαν υπαλλήλων των ασφαλιστικών οργανισμών. 

13) Χορήγηση κανονικών αδειών στους υπαλλήλους 
από βαθμό Εισηγητή Β’ μέχρι και Γ ενικό Δ/ντή εκτός των 
προϊσταμένων Δ/νσεων καθώς επίσης και στους υπαλλή¬ 
λους που υπηρετούν με σύμβαση, σε εκτέλεση του ετή¬ 
σιου προγράμματος αδειών, ως και χορήγησης αδειών χω¬ 
ρίς αποδοχές σε υπαλλήλους της Γ.Γ.Κ.Α. μέχρι του βαθ¬ 
μού Γραμματέα Α. 

14) Υπογραφή συμβάσεων πρόσληψης υπαλλήλων με 
σχέση εργασίας ιδιωτικού δικαίου για τις ανάγκες της 
Γ.Γ.Κ.Α. 

15) Έγκριση εγκατάστασης και μεταφοράς τηλεφωνι¬ 
κών συνδέσεων στους ασφαλιστικούς Οργανισμούς. 

Ε. Ο Δ/ντής της Δ/νσης Μηχανογραφικών Εφαρμο¬ 
γών: 

1) Διοικητική έγκριση για αποδέσμευση ποσών από τον 
προϋπολογισμό των Ασφ. Οργανισμών μέχρι του ποσού 
που ισχύει κάθε φορά για την προμήθεια ειδών χωρίς δια¬ 
γωνισμό (απευθείας ανάθεση). 

2) Αποφάσεις έγκρισης αγοράς μηχανογραφικού εξο¬ 
πλισμού από τη Γ.Γ.Κ.Α., τους ασφαλιστικούς οργανι¬ 
σμούς και το ΚΗΥΚΥ μέχρι του ποσού που ισχύει κάθε 
φορά για την προμήθεια ειδών χωρίς διαγωνισμό (απευ¬ 
θείας ανάθεση). 

Άρθρο 6 

Α. Μεταβιβάζουμε στους Τμηματάρχες της Γ.Γ.Κ.Α. το 
δικαίωμα να υπογράφουν τα παρακάτω θέματα: 

1) Απαντήσεις σε αιτήσεις πολιτών, σωματείων ή νομι¬ 
κών προσώπων, χωρίς να αναλαμβάνουν υποχρεώσεις ή 
δεσμεύσεις για το δημόσιο ή Ν. Πρόσωπο αρμοδιότητας 
Γ.ΓΚ.Α. 

2) Παροχή πληροφοριών και στοιχείων που αφορούν το 
αντικείμενο της υπηρεσίας τους, καθώς και διαβίβαση εγ¬ 
γράφων. 

3) Μελέτη υπηρεσικών θεμάτων και προετοιμασία επί¬ 
λυσης υποθέσεων που εκκρεμούν. 

4) Ανακοινώσεων ή κοινοποιήσεων Π. Δ/των ή Υπουργι¬ 
κών αποφάσεων και τα, σε εκτέλεση αυτών, έγγραφα. 

5) Κατάθεση εγγράφων στο αρχείο. 

6) Χορήγηση πιστοποιητικών και βεβαιώσεων σε θέ¬ 
ματα που σύμφωνα με το Νόμο, μπορούν να χορηγηθούν 
από τα στοιχεία που τηρούνται στην Υπηρεσία. 

Άρθρο 7 

Ειδικότερα πέραν των αναφερομένων στο προηγού¬ 
μενο άρθρο μεταβιβάζουμε το δικαίωμα να υπογράφουν οι 

παρακάτω προϊστάμενοι Τμημάτων, ως εξής: 

Α. Ο Τμ/ρχης του Τμήματος Προσωπικού της Δ/νσης 

Διοίκησης: 

1) Πράξεις προαγωγής των μονίμων υπαλλήλων. 

2) Αποφάσεις αλλαγής κλιμακίου των υπαλλήλων κατά 

τις διατάξεις του Ν. 1505/84. 

3) Απαντήσεις σε αιτήματα υπαλλήλων σχετικά με την 

υπηρεσιακή τους κατάσταση. 

4) Τα πιστοποιητικά ή βεβαιώσεις για την υπηρεσιακή ή 
μισθολογική κατάσταση των υπαλλήλων και γενικά πιστο¬ 
ποιητικά και βεβαιώσεις για θέματα, που είναι δυνατό να 
βεβαιωθούν από στοιχεία που τηρούνται στην υπηρε¬ 
σία. 

5) Πράξεις μονιμοποίησης υπαλλήλων. 

6) Ανακοινώσεις αποφάσεεων διορισμού και έγγραφα, 
κοινοποίησης καταστάσεων του άρθρου 8 του Ν. 1586/ 

86. ^ . 

7) Αποφάσεις χορήγησης αδειών, χωρίς αποδοχές ή κύ¬ 
ησης ή λοχείας στους υπαλλήλους με οποιαδήποτε σχέση 
εργασίας. 

8) Αποφάσεεις χορήγησης αναρρωτικών αδειών στους 
υπαλλήλους μέχρι βαθμού Γραμματέα Α, τα έγγραφα πα¬ 
ραπομπής των υπαλλήλων για υγειονομική εξέταση καθώς 
και τις αποφάσεις δικαιολόγησης της αποχής από τα υπη- 
ρεσικά καθήκοντα για λόγους ασθένειας με αποδοχές ή 
χωρίς αποδοχές των υπαλλήλων με σχέση εργασίας ιδιωτι¬ 
κού δικαίου. 

9) Αποφάσεις προσαύξησης του μισθού των υπαλλήλων 
με τα επιδόματα χρόνου υπηρεσίας, σπουδών και λοιπά 
επιδόματα. 

10) Τα προπαρασκευαστικά, υπομνηστικά και γενικό¬ 
τερα όλα τα διαδικαστικά έγγραφα οποιουδήποτε περιε¬ 
χομένου. περιλαμβανομένων και εκείνων με τα οποία ζη¬ 


τούνται ή παρέχονται πληροφορίες ή ανακοινώνονται πρά¬ 
ξεις της διοίκησης, 

11) Τις περιλήψεις αποφάσεων και πράξεων που δημο¬ 
σιεύονται στην Εφημερίδα της Κυβερνήσεως Προεδρικών 

Δ/των και λοιπών πράξεων. 

12) Αλληλογραφία με φορείς του Δημοσίου τομέα για 

τρέχοντα υπηρεσιακά θέματα. 

13) θεώρηση υπογραφών υπαλλήλων, όπου προβλέπε- 

ται σύμφωνα με τις διατάξεις που ισχύουν. 

14) Διαβίβαση συνταξιοδοτικών φακέλλων στην υπηρε¬ 
σία συντάξεων. 

15) Παραπομπή στα Υπ. Συμβούλια ενστάσεων κατά πι¬ 
νάκων αρχαιότητας υπαλλήλων και υπηρεσιακών υποθέ¬ 
σεων, καθώς και ενστάσεων στις υγειονομικές επιτροπές 
για τη χορήγηση αναρρωτικών αδειών. 

16) Πράξεων αλλαγής ή προσθήκης επωνύμων υπαλλή¬ 
λων της Γ.Γ.Κ.Α. 

17) Ανακοίνωση ερμηνευτικών εγκυκλίων για τα ζητή¬ 
ματα προσωπικού, αποδοχών κ.λ.π. 

18) Τα γενικότερα θέματα σημαιοστολισμού, εθιμοτυ¬ 
πίας δημοσίων εορτών και επισήμων τελετών. 

Β. Ο Τμ/ρχης του Τμήματος Οικονομικής Διοίκησης: 

1) Ανάληψη και διάθεση πιστώσεων,αναγνώριση δαπα¬ 
νών, έκδοση και παράταση χρηματικών ενταλμάτων ποσού 
μέχρι 1.000.000 δρχ. σε εκτέλεση του τακτικού προϋπο¬ 
λογισμού. 

2) Πιστοποίηση ή βεβαίωση καταβαλλομένων αποδοχών 
προσωπικού για φορολογική ή άλλη νόμιμη χρήση. 

Γ. Ο Τμ/ρχης του τμήματος Προμηθειών: 

Σύναψη συμβάσεων προμηθειών και εκτέλεση εργα¬ 
σιών μέχρι ποσού 500.000 δρχ. 

Δ. Ο Τμ/ρχης του τμήματος Τενχικού της Δ/νσης Επιθε¬ 
ώρησης: 

Έγγραφα προς τους Οργανισμούς Κοιν. Ασφάλισης και 
άλλες αρχές, σχετικά με την παροχή οδηγιών ή πληροφο¬ 
ριών σε θέματα τεχνικής φύσεοος που αφορούν την ανέ¬ 
γερση, επισκευή, μίσθωση ή συμπληρωματικές εργασίες 
ακινήτων. 

Άρθρο 8 

1. Σε περίπτωση έλλειψης, απουσίας ή κωλύματος των 
Γενικών Δ/ντών οι αρμοδιότητες που αναφέρονται στο άρ¬ 
θρο 3 της απόφασης αυτής θα ασκούνται από το Γ ενικό 
Γραμματέα της Γ.Γ.Κ.Α. 

2. Η κατά τα προηγού}.ιενα άρθρα μεταβίβαση δικαιώματος 
υπογραφής «Με εντολή Υπουργού» στους προϊσταμένους 
Δ/νσεων και Τμ/των, ισχύει και για τους νόμιμους αναπληρακ 
τές σε περίπτωση έλλειψης, απουσίας ή κωλύμστός τους. 

Άρθρο 9 

1. Σε κάθε περίπτωση έκδοση πράξης σύμφωνα με τα 
προηγούμενα άρθρα μνημονεύεται στο προοίμιό της η 
απόφαση αυτή. 

2. Από την ισχύ της απόφασης αυτής, καταργείται κάθε 
προηγούμενη που ρυθμίζει τα ίδια θέματα για τον τομέα 
αρμοδιότητας της Γενικής Γραμματείας Κοιν. Ασφαλί¬ 
σεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Οκτωβρίου 1996 

ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

|ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΙ-ΕΧ 223211 ΥΡΕΤ ΟΒ * ΡΑΧ 52 34 312] 


ΠΛΗΡΟΦΟΡΙΕΣ ΕΞΥΠ 

ΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. > Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ 

25ης Μαρτίου 21 Τ.Κ. 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061)271249 

Κορίνθου327Τ.Κ.262 23 224581 

ΙΩΑΝΝΙΝΑ 

Διοικητήριο Τ. Κ. 454 44 (0651 )21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά βσέλιδο ή μέρους αυτού 


ΕΤΗΣΙΕΣ ΣΥΝΔ 

ΡΟΜΕΣ Φ.Ε.Κ. 1 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

30.000 δρχ. 

50.000 

10.000 

50.000 » 

25.000 

10.000 » 

5.000 » 

10.000 

3.000 

150.000 

10.000 

1.500 δρχ. 

2.500 « 

500 >> 

2.500 » 

1.250 » 

500 » 

250 , » 

500 » 

150 » 

7.500 » 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε.&Ε.Π.Ε. 120.000 » 6.000 ·> 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και 
σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από 08.00" έως 13.30" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















